Document ID: 32011R0144

KOMISSION ASETUS (EU) N:o 144/2011,
annettu 17 päivänä helmikuuta 2011,
sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 9 artiklan 2 kohdan b alakohdan,
ottaa huomioon eläinten terveyttä koskevista säännöistä tiettyjen elävien sorkka- ja kavioeläinten yhteisöön tuonnin ja yhteisön kautta kuljetuksen osalta, direktiivien 90/426/ETY ja 92/65/ETY muuttamisesta ja direktiivin 72/462/ETY kumoamisesta 26 päivänä huhtikuuta 2004 annetun neuvoston direktiivin 2004/68/EY (2) ja erityisesti sen 6 artiklan 1 kohdan ensimmäisen alakohdan ja 7 artiklan e alakohdan
sekä katsoo seuraavaa:
(1)
Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annettua neuvoston direktiiviä 64/432/ETY (3) sovelletaan unionin sisäiseen nautaeläinten kauppaan. Siinä säädetään, että jalostus- ja tuotantonautaeläinten on oltava peräisin virallisesti nautojen tarttuvasta leukoosista vapaalta tilalta ja silloin, kun on kyse 12:ta viikkoa vanhemmista eläimistä, eläinten on täytynyt reagoida negatiivisesti eläinten lähtöä alkuperäkarjasta edeltävien 30 päivän kuluessa tehdyssä yksittäisessä kokeessa, joka vastaa kyseisen direktiivin liitteen D määräyksiä.
(2)
Lisäksi direktiivissä 64/432/ETY vahvistetaan diagnostiset testit, joita on käytettävä luomistaudin osalta, sekä todistuksia koskevat vaatimukset unionin sisäisessä jalostus- ja tuotantonautaeläinten kaupassa. Kyseinen direktiivi, sellaisena kuin se on muutettuna komission päätöksellä 2008/984/EY (4), sisältää nyt myös fluoresenssipolarisaatiomäärityksen vakiomuotoisena diagnostisena testinä.
(3)
Direktiivissä 2004/68/EY vahvistetaan eläinten terveyttä koskevat vaatimukset elävien sorkka- ja kavioeläinten unioniin tuonnin ja unionin kautta kuljetuksen osalta. Kyseisiin vaatimuksiin sisältyy elävien sorkka- ja kavioeläinten osalta eläinten terveyttä koskevia erityisvaatimuksia, jotka perustuvat niitä tauteja koskevien unionin säädösten sääntöihin, joille kyseiset eläimet ovat alttiita.
(4)
Direktiivissä 2004/68/EY säädetään lisäksi, että erityisvaatimuksia voidaan vahvistaa sellaisten kolmansien maiden kohdalla, joiden osalta unioni on virallisesti tunnustanut vastaavuuden kyseisen kolmannen maan antamien virallisten terveystakeiden perusteella.
(5)
Sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista 12 päivänä maaliskuuta 2010 annetussa komission asetuksessa (EU) N:o 206/2010 (5) vahvistetaan eläinlääkärintodistuksiin liittyvät vaatimukset, jotka koskevat elävien eläinten ja tuoreen lihan tiettyjen lähetysten tuomista unionin alueelle. Sen liitteissä I ja II vahvistetaan luettelot kolmansista maista ja alueista tai niiden osista, joista kyseisiä eläimiä ja lihaa sisältäviä lähetyksiä saa tuoda unionin alueelle.
(6)
Lisäksi asetuksen (EU) N:o 206/2010 liitteessä I vahvistetaan unioniin tuomista koskevat erityisedellytykset sellaisten kotieläiminä pidettyjen nautaeläinten osalta, jotka on tarkoitettu jalostukseen tai tuotantoon, sekä eläinlääkärintodistuksen malli kyseisiä eläimiä varten, mukaan lukien Bubalus- ja Bison-lajit ja niiden risteytykset (BOV-X).
(7)
Asetuksen (EU) N:o 206/2010 liitteessä I olevalla erityisedellytyksellä ’IVb’ tarkoitetaan aluetta, jolla on hyväksyttyjä tiloja, ja joka on tunnustettu naudan tarttuvasta leukoosista (EBL) virallisesti vapaaksi tuotaessa unioniin eläviä eläimiä, joille on myönnetty todistusmallin BOV-X mukainen todistus. Kyseistä erityisedellytystä olisi muutettava siten, että otetaan huomioon virallisesti naudan tarttuvasta leukoosista vapaata karjaa koskevat direktiivin 64/432/ETY säännökset.
(8)
Sen vuoksi asetuksen (EU) N:o 206/2010 liitteessä I olevassa 1 osassa vahvistettua erityisedellytystä IVb sekä kyseisen liitteen 2 osassa vahvistettua eläinlääkärintodistuksen mallia (BOV-X) olisi muutettava.
(9)
Lisäksi asetuksen (EU) N:o 206/2010 liitteessä I olevaa 6 osaa olisi muutettava siten, että otetaan huomioon direktiivissä 64/432/ETY tarkoitettu diagnostinen testi fluoresenssipolarisaatiomääritys.
(10)
Asetuksessa (EU) 206/2010 säädetään myös, että unioniin tuotavan tuoreen lihan on täytettävä kyseistä lihaa koskevassa asiaankuuluvassa eläinlääkärintodistuksessa vahvistetut vaatimukset asetuksen liitteessä II olevassa 2 osassa vahvistettujen mallien mukaisesti ja ottaen huomioon tällaista lihaa koskevat erityisvaatimukset tai sen osalta vaaditut lisätakeet.
(11)
Botswana on pyytänyt lupaa viedä unioniin luuttomaksi leikattua ja raakakypsytettyä naudanlihaa asetuksen (EU) N:o 206/2010 liitteessä II olevassa 1 osassa olevan taulukon sarakkeessa 2 koodilla BW-4 merkityllä alueella olevalta eläintautien valvontavyöhykkeeltä 4a.
(12)
Kolmansista maista peräisin olevan lihan tuontia unioniin koskevat vaatimukset riippuvat vievän kolmannen maan, alueen tai sen osan eläinten terveystilanteesta. Maailman eläintautijärjestö (OIE) määrittää jäsenmaidensa suu- ja sorkkatautitilanteen, ja toukokuussa 2010 se totesi kyseisen alueen suu- ja sorkkataudista vapaaksi alueeksi, jolla ei anneta rokotuksia. Botswana on perustanut 10 km:n tehovalvontavyöhykkeen, joka erottaa taudista vapaan vyöhykkeen kyseisen maan muista osista.
(13)
Botswanalle olisi näin ollen annettava lupa tuoda unioniin taudista vapaalta vyöhykkeeltä peräisin olevaa luuttomaksi leikattua ja raakakypsytettyä naudanlihaa. Sen vuoksi asetuksen (EU) N:o 206/2010 liitteessä II olevassa 1 osassa olevan taulukon sarakkeessa 4 olisi viitattava eläinlääkärintodistuksen malliin BOV. Sen vuoksi kyseisen asetuksen liitteessä II olevaa 1 osaa olisi muutettava.
(14)
Sen vuoksi asetuksen (EY) N:o 206/2010 liitteitä I ja II olisi muutettava.
(15)
On tarpeen säätää siirtymäkaudesta, jotta jäsenvaltioilla ja teollisuudella olisi riittävästi aikaa toteuttaa tarvittavat toimenpiteet asetuksessa (EU) N:o 206/2010, sellaisena kuin se on muutettuna tällä asetuksella, vahvistettujen vaatimusten noudattamiseksi ilman, että häirittäisiin kaupankäyntiä.
(16)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EU) N:o 206/2010 liitteet I ja II tämän asetuksen liitteen mukaisesti.
2 artikla
Unionin alueelle saa 31 päivään toukokuuta 2011 saakka kestävän siirtymäkauden ajan edelleen tuoda sellaisten kotieläiminä pidettyjen nautaeläinten lähetyksiä, jotka on tarkoitettu jalostukseen ja/tai tuotantoon tuonnin jälkeen ja joiden mukana on eläinlääkärintodistus, joka on asetuksen (EU) N:o 206/2010 liitteessä I olevassa 2 osassa esitetyn mallin BOV-X mukainen ennen kyseiseen liitteeseen tämän asetuksen 1 artiklalla tehtyjä muutoksia.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä helmikuuta 2011.

Labels: 17
5
0
3
6